Diari Oficial de la Generalitat Valenciana


Sumari del DOGV 126, del 20-10-1983 (1983/802444)

DECRET 122/1983, de 10 d'octubre, del Consell de la Generalitat Valenciana, pel qual es modificat el Reglament de Règim Interior de la Conselleria de la Presidència de la Generalitat Valenciana, aprovat per Decret del Consell 103/1983, de 29 de juliol.
------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/10/10/122/dof/vci/html**

### Dades del document

Número de DOGV
:   126

Data del DOGV
:   20-10-1983

Secció del DOGV
:   DISPOSICIONS GENERALS

Número del document
:   1983/802444


Data del document
:   10-10-1983

Organisme emissor
:   Presidència de la Generalitat

Tipus de document
:   Decret

Anàlisi jurídica

Decret 122/1983, de 10 d'octubre, del Consell de la Generalitat Valenciana, pel qual ès modificat el Reglament de Règim Interior de la Conselleria de la Presidència de la Generalitat Valenciana, aprovat per Decret del Consell 103/1983, de 29 de juliol.  
Modificada l'estructura i l'organització de la Conselleria de Cultura, Educació i Ciència mitjançant Decret del Consell de la Generalitat Valenciana que deroga l'antic Reglament de Règim Interior d'aquella Conselleria, aprovat també per Decret del Consell de 3 de desembre de 1982, desapareix l'antiga Direcció General d'Activitats Artístiques i Mitjans de Comunicació Social i es crea la Direcció General d'Activitats Artístiques.   
Aprovat per Decret del Consell 103/1983, de 29 de juliol, el Reglament de Règim Interior de la Conselleria de la Presidència de la Generalitat Valenciana, en el qual s'estableix en l'article 11 el Gabinet de Premsa i Relacions Informatives de la Generalitat Valenciana, incloent entre les activitats l'assumpció amb caràcter general de les relacions de la Generalitat amb els mitjans de comunicació social, és convenient la unificació dins d'unes mateixes unitats orgàniques de tot el conjunt d'activitats de relació amb els mitjans de comunicació social, atribuint aquest conjunt de competències a un centre directiu ubicat a la Presidència de la Generalitat. Aquest centre directiu ha d'agrupar les actuals unitats de Premsa i Relacions Informatives dependents de la Presidència de la Generalitat, amb les unitats i l'exercici de les facultats que corresponien, pel que fa als mitjans de comunicació social, a l'antiga i avui suprimida Direcció General d'Activitats Artístiques i Mitjans de Comunicació Social.   
En conseqüència, a proposta del Conseller de la Presidència i prèvia deliberació i aprovació pel Consell de la Generalitat Valenciana en sessió de 10 d'octubre de 1983,   
DECRETE:   
Primer  
Es crea, en la Conselleria de la Presidència de la Generalitat Valenciana, la Direcció General de Mitjans de Comunicació Social.   
La Direcció General de Mitjans de Comunicació Social té atribuïdes les competències en matèria de relacions de la Generalitat Valenciana amb els mitjans de comunicació social amb caràcter general, i en especial en allo referent a l'emissió d'informació per part de la Generalitat Valenciana, recepció i anàlisi de la informació en general, homogeneïtzació de la imatge de la Institució, preparació de la normativa referent a mitjans de comunicació i publicitat, i règim jurídic dels mitjans de comunicació social.   
Segon  
Queda modificat el Reglament de Règim Interior de la Conselleria de la Presidència de la Generalitat Valenciana aprovat per Decret 103/1983, de 29 de juliol, en els següents termes:   
1.r Es modifica l'article 5.é en el sentit d'addicionar-li un apartat d) amb el text següent: «d) La Direcció General de Mitjans de Comunicació Social.»   
2.n L'article 9.é passa del capítol V al capítol IV, i queda redactat en els termes següents:   
«La Direcció General de Mitjans de Comunicació Social té atribuïdes les competències en matèria de relacions de la Generalitat Valenciana amb els mitjans de comunicació social amb caràcter general, i en especial en allò referent a l'emissió d'informació per part de la Generalitat Valenciana, recepció i anàlisi de la informació en general, homogeneïtzació de la imatge de la Institució, preparació de la normativa referent a mitjans de comunicació i publicitat, i règim jurídic dels mitjans de comunicació social».   
3.r L'actual article 9.é passa a quedar redactat en els mateixos termes i dins del mateix capítol amb el número 10.   
4.t L'actual article 10, dins del mateix capítol V, queda redactat en els mateixos termes amb el núm. 11.   
5.é L'actual article 11 del capítol V queda eliminat íntegrament.   
6.é Dins del capítol V del Reglament s'afegeix una secció 7.a amb el text i numeració d'articles següents:   
«Secció 7.a  
UNITATS QUE DEPENEN DE LA DIRECCIO  
GENERAL DE MITJANS DE COMUNICACIO SOCIAL  
Article 32  
Oficina de Premsa de la Generalitat Valenciana. Li corresponen les relacions informatives amb els mitjans de comunicació, la preparació i coordinació de la difusió d'informació procedent de la Generalitat i el desenvolupament de la imatge de la Institució.   
Està integrada per tres seccions:   
1. Oficina del Portaveu del Govern Valencià, que té com a funció bàsica la preparació i l'òrganització de les rodes de premsa i la transmissió de comunitats oficials.   
La Secció de Relacions Informatives, que té al seu càrrec les relacions informatives entre les distintes Conselleries i els mitjans de comunicació que no corresponguen a l'Oficina del Portaveu del Govern.   
3. Gabinet de Redacció, que té a càrrec la redacció de les publicacions de caràcter periòdic de la Generalitat, llevat del Diari Oficial i de les publicacions no periòdiques que se li encomanen.   
Article 33  
Servei Tècnic de Coordinació i Estudis. Li correspon la realització periòdica d'anàlisis hemerogràfiques, estudis, investigacions i actualització de documentació sobre temes relatius a la comunicació social i l'opinió pública, així com la realització d'estudis referents al tema de mitjans de comunicació social.   
Article 34  
Servei de Mitjans de Comunicació Social. Li correspon el règim jurídic dels mitjans de comunicació social pel que fa a empreses, instal·lacions i professionals.   
Està integrat per tres seccions:   
1. Secció de Premsa. Li correspon el règim jurídic de les empreses i professionals periodístics, especialment pel que fa a registre i concessió d'ajudes.   
2. Secció de Radiodifusió i Televisió. Li correspon allò referent al règim jurídic de radiodifusió i televisió, especialment el registre d'empreses i professionals, concessió de llicències i promoció d'aquest mitjà. Igualment li correspon el desenvolupament de la normativa relativa a les relacions institucionals de la Generalitat amb l'ens públic Ràdio-Televisió Espanyola.   
3. Secció de Publicitat. Li correspon el règim jurídic de la publicitat i en especial els registres d'empreses i professionals.   
7.é L'article 32 del text actual queda redactat mantenint-ne el text íntegrament i dins del capítol Vl, «D'altres funcions dels òrgans i unitats», amb el número d'article 35.   
Tercer  
El Conseller de la Presidència publicarà el text del Reglament de Règim Interior de la Conselleria de Presidència de la Generalitat Valenciana, aprovat per Decret del Consell núm. 103, de 29 de juliol, i modificat per aquest Decret, en un text únic que incloga les modificacions expressament contingudes en aquest Decret de modificació.   
Quart  
Aquest Decret entrarà en vigor el mateix dia de la publicació al Diari Oficial de la Generalitat Valenciana, sense perjudici de la posterior publicació del text modificat a què fa referència el punt anterior.   
València, a 10 d'octubre de 1983.   
El President de la Generalitat,  
JOAN LERMA I BLASCO  
El Conseller de la Presidència,  
RAFAEL BLASCO I CASTANY


Còpia Permalink ELI